GGC ทุ่มงบ 1.65 พันลบ.สร้างโรงงานเมทิลเอสเทอร์แห่งที่ 2
“โกลบอลกรีนเคมิคอล” หรือ GGC ทุ่มงบ 1.65 พันลบ.สร้างโรงงานเมทิลเอสเทอร์แห่งที่ 2 กำลังผลิต 2 แสนตัน/ปี คาดดำเนินการเชิงพาณิชย์ใน Q4/61
27 เม.ย. 2560

นายสุพัฒนพงษ์ พันธ์มีเชาว์ ประธานกรรมการ บริษัท โกลบอลกรีนเคมิคอล จำกัด (มหาชน) หรือ GGC เปิดเผยว่า บริษัทใช้งบลงทุน 1,650 ล้านบาท ในการก่อสร้างโรงงานเมทิลเอสเทอร์แห่งที่ 2 ตั้งอยู่บนพื้นที่ 30 ไร่ ในเขตประกอบการอุตสาหกรรมไทยอีสเทิร์น มีกำลังการผลิต 200,000 ตันต่อปี โดยคาดว่าจะดำเนินการเชิงพาณิชย์ได้ในไตรมาส 4/61 และหากรวมกับโรงงานเมทิลเอสเทอร์แห่งที่ 1 ที่ จ.ระยอง GGC จะสามารถผลิตเมทิลเอสเทอร์ได้ถึง 500,000 ตัน/ปี